Пиросманишвили, Нико

Пиросманишвили, Нико (Николай Асланович) (болжол менен 1862-ж., азыркы Цителцкара району – 1918, Тбилиси) – грузин сүрөтчүсү. Сүрөтчүлүктү өз алдынча үйрөнгөн. Примитивизмдин өкүлү. Тбилисиликтердин тиричилигин чагылдырган картиналарды, натюрмортторду, пейзаждарды тарткан. П. дүйнөнү мажес-поэтикалуу кабылдап, кейипкерлеринин ички дүйнөсү драмалуу, тышкы көрүнүшү токтоо, романтикалуу чыгармаларды жараткан. Көрүнүктүү чыгармалары: “Натюрморт”, “Үч княздын мастыгы”, “Короо шыпыруучу” (ГССРинин искусство музейи, Тбилиси), “Аска арасындагы балыкчы” (Третьяков галереясы) жана башкалар.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу